Ο εμίρης και ο κακομοίρης

***Ο εμίρης και ο κακομοίρης*** είναι ελληνική κωμική ταινία του 1964 σε σκηνοθεσία του Ορέστη Λάσκου και σενάριο του Γιώργου Λαζαρίδη, βασισμένο στο ομώνυμο θεατρικό έργο των Κώστα Πρετεντέρη και Ασημάκη Γιαλαμά. Πρωταγωνιστούν οι Μίμης Φωτόπουλος, Γιώργος Πάντζας, Ελένη Προκοπίου, Βαγγέλης Σειληνός, Αλέκος Λειβαδίτης και η Άννα Καλουτά.  
## Πλοκή
Η υπόθεση της ταινίας επικεντρώνεται γύρω από τον εμίρη Αβδουραχμάν του Κεϊμπούτ-Καμπίρ, ο οποίος φτάνει μυστικά στην Ελλάδα για να κάνει τις διακοπές του, αλλά παράλληλα και να συναντήσει τον γιο του, τον πρίγκιπα Αμπντουλάχ, που σπουδάζει στο πανεπιστήμιο. Ωστόσο εν αγνοία του εμίρη, ο πρίγκιπας Αμπντουλάχ συνεργάζεται με ένα επαναστατικό κίνημα της πατρίδας του για να ανατρέψει τον πατέρα του. Ταυτόχρονα στο ξενοδοχείο Μον Παρνές, όπου διαμένει ο εμίρης, η ελληνική εταιρεία Άρπα Κόλλα Φιλμ πραγματοποιεί τα γυρίσματα μιας ταινίας, όπου ένας κομπάρσος, ο Ανδρέας, που υποδύεται έναν πλωτάρχη, γνωρίζεται με την κατά το ήμισυ Ελληνίδα κόρη του εμίρη, την Γκιουλινάρ. Αγνοώντας την ύπαρξη του κινηματογραφικού συνεργείου η Γκιουλινάρ θα θεωρήσει ότι ο Ανδρέας είναι αξιωματικός του ναυτικού, σταλμένος από την κυβέρνηση της χώρας της για να τη συνοδεύσει. Οι δύο τους θα ερωτευτούν παράφορα, ωστόσο η συνωνυμία του ψευδοπλωτάρχη μ’ έναν υποπλοίαρχο θα οδηγήσει στη φυλακή τον Ανδρέα, ο οποίος θα αναγκαστεί να αποκαλύψει την αλήθεια στην αγαπημένη του.
## Διανομή ρόλων
*Γιώργος Πάντζας - Ανδρέας Βασιλόπουλος**'
*[[Ελένη Προκοπίου]] - πριγκίπισσα Γκιουλινάρ**'
*Μίμης Φωτόπουλος - εμίρης Αβδουραχμάν ο Α’**'
*[[Αλέκος Λειβαδίτης]] - Εσκαντάρ
*[[Βαγγέλης Σειληνός]] - πρίγκιπας Αμπντουλάχ**'
*Άννα Καλουτά - Γιασμίν
*Σταύρος Παράβας - Φίφης**'
*[[Έφη Οικονόμου]] - Στέλλα**'
*Βασίλης Μαυρομάτης - υποπλοίαρχος Ανδρέας Βασιλόπουλος**
*Κούλης Στολίγκας - μετρ ξενοδοχείου
*Γιώργος Κάππης - Αλί
*Περικλής Χριστοφορίδης - ιδιοκτήτης ξενοδοχείου
*Άρης Μαλιαγρός - πρόξενος
*Νάσος Κεδράκας - Μπάμπης
*Νέλλη Παππά - Τζούλια
*Κώστας Παπαχρήστος - αστυνόμος
*Γιάννης Γκιωνάκης - Γιάννης Γκιωνάκης

## Κυκλοφορία
Η ταινία έκανε πρεμιέρα στις 9 Οκτωβρίου 1964 στις κινηματογράφους Άλφα, Γαλαξίας, Έσπερος, Κοτοπούλη και Ριβόλι στην Αθήνα, ενώ συγχρόνως ακολούθησε και η προβολή της στους κινηματογράφους Κάπιταλ και Τερψιθέα του Πειραιά, Διονύσια, Ελλήσποντο και Ρεξ της Θεσσαλονίκης, Διονύσια της Λάρισαςκαι Αστέρια της Δράμας.
## Υποδοχή
### Κριτικές
Κατά την διάρκεια προβολής της ταινίας, η εφημερίδα Έθνος, έδωσε μια θετική κριτική στην ταινία αναφέροντας χαρακτηριστικά πως *βασικό στοιχείον ενδιαφέροντος η παρουσία του Μίμη Φωτόπουλου, ο οποίος μετέφερε και στον κινηματογράφο την σκηνική αυτή επιτυχία του. Παράλληλα πολύ ενδιαφέρουσα η παρουσία και άλλων γνωστών καλλιτεχνών, που όλοι μαζί προσδίδουν ενεργητικόν εις την αξιόλογων αυτήν κινηματογραφική παραγωγήν*.

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1964
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς